41. ΑΠΟΦΑΣΙΣ ΥΠΟΥΡΓΩΝ ΠΑΡΑ ΤΩ ΠΡΩΘΥΠΟΥΡΓΩ, ΕΠΊ ΠΡΟΓΡΑΜΜΑΤΙΣΜΟΥ ΚΑΙ ΚΥΒΕΡΝ.ΠΟΛΙΤΙΚΗΣ,  ΕΣΩΤΕΡΙΚΩΝ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Γ3/οίκ. 16249 της 17/29 Σεπτ. 1973 (ΦΕΚ Β’ 1147) Περί χορηγήσεως μηνιαίας αποζημιώσεως εις του ασκουμένους ιατρούς προς απόκτησιν ειδικότητος εις Δημοτικά Νοσοκομεία. ΄Εχοντες υπ’ όψει: α)Το Ν.Δ. 85/73 άρθρ. 2 β)Την απόφασιν του Πρωθυπουργού υπ’ αριθ. 11300/Δ/5.7.72 (ΦΕΚ 473/72 τεύχ. Β’), αποφασίζομεν: 1.Την χορήγησιν μηνιαίας αποζημιώσεως συνισταμένης εκ: α)Του βασικού μισθού του 8ου βαθμού των δημοσίων υπαλλήλων. β)Του προσωρινού επιδόματος του προβλεπομένου υπό του Ν.Δ. 415/70. γ)Του ειδικού επιδόματος του προβλεπομένου υπό του Ν.Δ. 85/73. Εις τους ασκουμένους ιατρούς προς απόκτησιν τίτλου ειδικότητος εις τα κάτωθι Νοσηλευτικά Ιδρύματα: α)Δημοτικόν Αθηνών «Η ΕΛΠΙΣ». β)Δημοτικόν Ιωαννίνων «Η ΑΓΑΠΗ». 2.Η ανωτέρω αποζημίωσις θα βαρύνη τον προϋπολογισμόν των εν λόγω Ιδρυμάτων. Η παρούσα δημοσιευθήτω διά της Εφημερίδος της Κυβερνήσεως. 